በኢትዮጵያ በኮሮና ቫይረስ የተያዙ ሰዎች ቁጥር ከ1ሺህ 800 በላይ ተሻገረ
ባለፉት 24 ሰዓታት ለ5 ሺህ 798 ሰዎች የላቦራቶሪ ምርመራ ተደርጎ 169 ሰዎች የኮሮና ቫይረስ ተገኘባቸው። ይህም በአጠቃላይ በኢትዮጵያ በኮሮና የተያዙትን ሰዎች ቁጥር 1805 አድርሶታል፡፡ 
ቫይረሱ የተገኘባቸው ዕድሜያቸው ከ1 እስከ 78 ዓመት የዕድሜ ክልል የሚገኝ ሲሆን፤ 111 ወንድ እና 58 ሴቶች ናቸው። 
ከዚህ ውስጥ 168ቱ ኢትዮጵያውያን ሲሆኑ፤ አንደኛው ደግሞ የአሜሪካ ዜጋ ነው። 
ቫይረሱ ከተገኘባቸው መካከል 138 በአዲስ አበባ፣ 4 ትግራይ ክልል፣ 4 ደቡብ ክልል፣ 11 ኦሮሚያ ክልል፣ 6 አማራ ክልል፣ 1 ሐረሪ ክልል እንዲሁም 5 ከሶማሌ ክልል መሆናቸው ተገልጿል። 
ባለፉት 24 ሰዓታት የ35 ዓመት ሴት በቫይረሱ ሳቢያ ህይዎቷ ያለፈ ሲሆን፤ ይህም በቫይረሱ ለህልፈት የተዳረጉ ሰዎችን ቁጥር 19 አድርሶታል። 
በቫይረሱ ህይዎቷ ያለፈው ግለሰብ ለአስከሬን በሆስፒታል በተደረገ ምርመራ ቫይረሱ እንደተገኘባት ተረጋግጧል። 
ከዚህ ባለፈም ባለፉት 24 ሰዓታት 12 ሰዎች ከቫይረሱ ሲያገግሙ፥ ከዚህ ውስጥ 10 ከአማራ ክልል እንዲሁም 2ቱ ከቤኒሻንጉል ጉሙዝ ክልል ናቸው ተብሏል። 
ይህን ተከትሎም ከቫይረሱ ያገገሙ ሰዎች 262 ደርሰዋል፤ 18 ሰዎች ደግሞ በፅኑ ህክምና ላይ እንደሚገኙም ተገልጿል።አዲስ ዘመን ግንቦት 29/2012በጋዜጣው ሪፖርተር